Az Emberi Erőforrások Minisztériuma

2016. évi pályázati felhívása

a KÖNYVTÁRI MINŐSÉGI DÍJ 

elnyerésére

1.	A pályázat célja :

A Minősített Könyvtár cím és a Könyvtári Minőségi Díj adományozásáról szóló 12/2010. (III.11.) OKM rendelet alapján a kultúráért felelős miniszter pályázatot hirdet évente azon minősített könyvtár díjazására, amely élen jár az innovációk – új szolgáltatások, új módszerek – kialakításában és alkalmazásában. 

2.	A pályázók köre:

A Könyvtári Minőségi Díjra csak érvényes Minősített Könyvtár címmel rendelkező hazai könyvtárak pályázhatnak az idézett rendelet szerint.

3.	A pályázat befogadásának feltételei: 

•	A 4. pontban felsorolt benyújtandó pályázati dokumentumok hiánytalan megléte.
•	A benyújtás határidejének betartása. 
•	A pályázati díj – 100.000 Ft – átutalása az Országos Széchényi Könyvtár 10032000-01427659-00000000 számú /MÁK/ számlájára.
•	A pályázati dokumentáció két példányban történő– egy nyomtatott és egy elektronikus formában (CD vagy DVD) – benyújtása.

•	Benyújtandó pályázati dokumentumok:

•	A pályázati adatlap.
•	A pályázat céljának szöveges indoklása, maximum 3 oldal terjedelemben, amelyben be kell mutatni, hogy a pályázat hogyan kapcsolódik:
o	a könyvtár stratégiájához, 
o	a minőségirányítás helyi gyakorlatához.
•	Három saját innováció bemutatása, egyenként maximum 10 oldal terjedelemben, amelynek tartalmaznia kell:
o	teljesítménymutatókat, összehasonlító statisztikai adatokat,
o	az innovációval kapcsolatos használói, fenntartói és partneri véleményeket,
o	az innovációnak a különböző médiában történt megjelenését.
•	A befizetett pályázati díj átutalását igazoló banki kivonat.

4.	A pályázat elbírálásának főbb szempontjai:

•	Eredetiség, újszerűség, saját fejlesztés.
•	A PDCA elv gyakorlati érvényesülése. 
•	Mérési eredmények, a sikerességet bizonyító dokumentumok.
•	A bemutatott innovációk hatása a könyvtár egészének sikeres működésére. 
•	Logikus felépítés, szemléletes és esztétikus kivitelezés.

5.	A pályázatok benyújtásának határideje: 2016. július 31. 

A pályázatokat az Emberi Erőforrások Minisztériuma Kultúráért Felelős Államtitkárság Kulturális Kapcsolatok Főosztályra (1055 Budapest, Szalay u. 10-14.) kell postai úton eljuttatni. 

6.	A pályázat eredményének kihirdetése: 

•	A pályázók levélben kapnak értesítést a döntésről.
•	Az emberi erőforrások minisztere a Könyvtári Minőségi Díjat elnyerő könyvtár számára díszoklevelet, bronz plakettet, a nyilvánosság tájékoztatására falitáblát és 2.000.000,- Ft-ot adományoz, amit 2017-ben, a Magyar Kultúra Napján ünnepélyes keretek között ad át.

A pályázati felhívás melléklete:
1.	melléklet: Pályázati adatlap